13) A Fővárosi Önkormányzat működésével kapcsolatos egyéb feladatok kiadásai

Beruházási és Projektmenedzsment Főosztály
Budapest-Budaörs Szennyvízelvezetési Beruházó Önkormányzati Társulásnak folyósított támogatás és a Társulás megszüntetésével kapcsolatos költségek: 845701
A Társulás megszűnésének napjától a Társulás záró beszámolójának elfogadásáig, a záró beszámoló elkészítésében, a vagyonfelosztás előkészítésében végzett munkáért járó díjazás fedezetét tartalmazza a cím.
ROMA-NET II.: 848102
A Fővárosi Közgyűlés 1928/2013. (XI. 14.) számú határozata értelmében, a projekt utófinanszírozottsága miatt, a projekttel kapcsolatosan felmerülő kiadások megelőlegezésére került fedezet betervezésre a címen, mely az ERFA támogatás Fővárosi Önkormányzat számlájára érkezését követően visszapótlásra kerül.
Climate-KIC projektek: 888902
A projekt utófinanszírozottsága miatt a projekttel kapcsolatban felmerülő kiadások megelőlegezésére került a fedezetet betervezésre a címen, melyre az EU támogatás várhatóan 2015-ben beérkezik.
Horizont 2020 Projekt: 849702
A Fővárosi Közgyűlés a 802/2014. (IV. 30.) számú határozatával jóváhagyott pályázat elfogadásra került 2014. november 5-én. A támogatási szerződés aláírására várhatóan 2015. februárjában kerül sor. A projekt végrehajtásának megkezdéséhez szükséges előleg lehívása csak a támogatási szerződés megkötése után lehetséges, ezért, valamint a projekt utófinanszírozottsága miatt szükséges előleget (8 473 ezer Ft) betervezni a címen. A projekttel kapcsolatban 2015-ben várhatóan beérkező EU-s támogatás is betervezésre került az egyéb működési célú átvett pénzeszközök államháztartáson kívülről címen 12 565 ezer Ft összegben. A különbözet a személyi juttatások költsége, amely a Főpolgármesteri Hivatal költségei között már meg van tervezve.
Főpolgármesteri Iroda
Városi Televíziózással Budapest Fejlődéséért Alapítvány támogatása: 830402

Az Alapítvány működéséhez szükséges támogatás biztosítására szolgál a címen tervezett előirányzat.

Hét Határ Szövetség tagdíja: 887702

A címen nevezett Szövetség éves tagdíjának előirányzata került a címen betervezésre a Fővárosi Közgyűlés 2445/2010. (XII. 15.) számú határozata szerint.

912102 Főpolgármesteri keret céltartaléka: 912102

Egyedi kérelmek alapján év közben szervezetek támogatására biztosított keret.


Humán Erőforrás Menedzsment Főosztály
Fővárosi Önkormányzat Képviselő Testületének juttatásai: 886401
A címen tervezett előirányzat a kompenzációs listáról bejutott képviselők, a bizottság elnökei és a külső bizottsági tagok tiszteletdíjára, költségtérítésére és a hozzájuk kapcsolódó járulékokra nyújt fedezetet. 
Önkormányzati választott tisztségviselők kiadásai és a Budapesti Ösztöndíj Program: 888001
A Főpolgármester és helyettesei illetményére, cafeteriára, költségtérítéseikre és a hozzájuk kapcsolódó járulékokra, dologi kiadásra, valamint a Budapest Ösztöndíj Programra került betervezésre előirányzat.
Önkormányzati választott tisztségviselők kiadásai: 888002
A Főpolgármester és helyettesei részére rekreációs támogatás, ruházati költségtérítés és a hozzájuk kapcsolódó járulékok fedezete került a címen betervezésre.
Igazgatási és Hatósági Főosztály
Önkormányzati segély és települési támogatás: 884201
A 2011. évi CLXXXIX. törvény. 23. § (4) bekezdése, az 1993. évi III. törvény 7. §., 25. §, 45. §., , valamint a 40/2009. (VII.9.) számú Fővárosi Közgyűlés rendelete alapján a Fővárosi Önkormányzat által biztosított fedezet a Budapesten tartózkodó hajléktalanok segélyének kifizetéséhez szükséges. Az 1993. évi III. törvény változása miatt erről a címről 2015. február 28-ig önkormányzati segély kerül kifizetésre, de 2015. március 1-től megváltozik az ezen a címkódon tervezett ellátások összetétele és elnevezése is. A cím új neve 2015. március 1-től „Települési támogatás”.
Kulturális, Sport, Köznevelés, Egészségügy és Szociálpolitikai Főosztály
Szociális intézmények működési engedélyéhez kapcsolódó költségekre: 884701
Szakértői tevékenységekhez kapcsolódó szolgáltatások, valamint szociális intézmények engedélyezési eljárásának szakértői díjának előirányzatait tartalmazza a cím.
Budapest Prémium Egészségügyi és Gyógyturisztikai Szolgáltató Klaszter tagdíja: 887902
A Klaszter éves tagdíjának fedezetét tartalmazza a cím.
Pénzügyi Főosztály
Önkormányzat által fizetett kártérítés: 849201
A Vidám Park Zrt-t terhelő, jogerős bírósági ítélet alapján járadékfizetési kötelezettségre tartalmaz fedezetet a cím.
Pénzügyi tanácsadó szolgáltatások ellátása: 880202

Ez a cím a CCA Adó és Pénzügyi Tanácsadó Menedzser Zrt.-vel Budapest Főváros Önkormányzata feladatainak ellátásához kapcsolódóan kötött szerződés fedezetét tartalmazza. A szerződés üzleti és vezetői tanácsadó szolgáltatásokra, pénzügyi vezetői tanácsadó szolgáltatások pénzügyi, költségvetési és gazdálkodási tevékenységekhez történő ellátására, beruházások előkészítésére és lebonyolítására, pénzügyi szolgáltatások igénybevételére vonatkozik, . 

Könyvvizsgálói díj: 887501
A könyvvizsgáló megbízásának 2015. április 30-tól további egy évvel történő meghosszabbításának, valamint projektek könyvvizsgálatának fedezete került betervezésre a címen.
Budapesti Önkormányzatok Szövetségének tagdíja: 890902
A Szövetség éves tagdíjának fedezetét tartalmazza a cím.
Pénzügyi Főpolgármester-helyettesi Iroda
Ingatlan vagyonnal kapcsolatos szakértői díjra: 882602
Ingatlan vagyonnal kapcsolatban felmerülő egyéb szakértői feladatok fedezetét tartalmazza a cím.
Szervezési és Informatikai Főosztály
Bizottsági tagok külföldi kiutazásainak költségeire: 849502
A bizottsági tagok külföldi kiküldetések szállás-, és útiköltség térítésére, valamint napidíj és személyszállítás költségeinek fedezetére áll rendelkezésre a címen betervezett előirányzat.
Parlamenti gyorsírók költségeire: 884501
Az önkormányzati testület ülésein, illetve érdekegyeztető tárgyalásain közreműködő parlamenti gyorsírók díjának fedezete szerepel a címen.
Nemzetközi tagdíjak: 887802
Az Eurocities, a Világörökség Városok Szervezete és a Történeti Városok Ligája szervezetek tagdíja, valamint az árfolyamingadozás fedezetére tartalékkeret került betervezésre a címen. (2015-től az Eurocities Szervezetben az önkormányzat nem kiemelt tag többé)
Önkormányzati informatikai feladatok ellátására: 888601

Az önkormányzati képviselők, bizottságok és a tanácsnok munkájának biztosításához kapcsolódó, sokszorosítással összefüggő kellékanyagok, segédanyagok beszerzésének kiadásait, illetve az oktatási ágazatban alkalmazott pénzügyi rendszer supportjának biztosítására tervezett kiadási előirányzatot tartalmazza a címkód.  Év közben a képviselők, bizottságok, tanácsnok keretéből visszapótlásra kerül a felhasznált összeg.

Üzemeltetési Főosztály
Önkormányzati Gazdasági és Ellátási feladatok ellátására: 888501
Ezen a címen a képviselők, bizottságok és a tanácsnok igényei alapján beszerzésre kerülő készletek és eszközök jelennek meg. Év közben a képviselők, bizottságok, tanácsnok keretéből visszapótlásra kerül a felhasznált összeg.



